พริษฐ์ ชิวารักษ์

พริษฐ์ ชิวารักษ์ (เกิด 27 กรกฎาคม พ.ศ. 2541) ชื่อเล่น เพนกวิน เป็นนักเคลื่อนไหวทางการเมืองชาวไทย ผู้ต้องหาตามหมายจับศาลอาญา ศาลสั่งออกหมายจับ 'เพนกวิน-พริษฐ์' เหตุไม่มาฟังคำพิพากษาคดี 112 -นัดใหม่ 31 ก.ค. 67ปัจจุบันหนีหมายจับออกหมายจับ ‘เพนกวิน-รุ้ง ปนัสยา’ เบี้ยวนัดคดี 112 ‘เบนจา’ เลื่อนเหตุป่วยนอนรพ.อยู่สหรัฐอเมริกาแกะรอย 'เพนกวิน' โผล่เรียนที่สหรัฐ ใครอยู่เบื้องหลังเส้นทางหลบหนีคดี 112“เพนกวิน” จ้อผ่านเฟซบุ๊กครั้งแรก โวได้ทุนเรียนถึง ป.เอกในประเทศโลกเสรี อ้างเหตุคนเห็นต่างโดนปราบปรามรุนแรง ต้องรีบหนีไม่ได้ร่ำลา อดีตนักศึกษาคณะรัฐศาสตร์ มหาวิทยาลัยธรรมศาสตร์ และเป็นแกนนำคนหนึ่งของการประท้วงในประเทศไทย พ.ศ. 2563–2564 ในนามของแนวร่วมธรรมศาสตร์และการชุมนุม เป็นบุคคลแรก ๆ ที่ถูกจับกุมในฐานชุมนุมผิดกฎหมายพระราชบัญญัติการชุมนุมสาธารณะและยุยงปลุกปั่นให้ใช้ความรุนแรงตั้งแต่กลางเดือนสิงหาคม พ.ศ. 2563เป็นผู้ถูกดำเนินคดีฐานความผิดต่อองค์พระมหากษัตริย์ไทยมากถึง 25 คดี

 ประวัติ 
พริษฐ์ ชิวารักษ์ เกิดวันที่ 27 กรกฎาคม พ.ศ. 2541 บุตรนางสุรีย์รัตน์ ชิวารักษ์ อาชีพนักบัญชี
เขาเริ่มเป็นที่ปรากฏตัวในสื่อในปี 2558 ด้วยวัย 16 ปี ที่ซึ่งเขาดำรงตำแหน่งเลขาธิการกลุ่มการศึกษาเพื่อความเป็นไท (ELS) ซึ่งเป็นกลุ่มนักเรียนหัวก้าวหน้าที่เรียกร้องการปฏิรูประบบการศึกษา

ในสมัยที่เขากำลังเรียนอยู่ที่โรงเรียนเตรียมอุดมศึกษา เขาได้ขึงป้ายแบนเนอร์ต่อหน้า พล.อ.ประยุทธ์ จันทร์โอชา หัวหน้าคณะรัฐประหาร เพื่อถามว่าเยาวชนไทยจะทำอย่างไรเพื่อหลีกเลี่ยงการคดโกง  เขาได้รับยกย่องจากการต่อต้านแผนที่คณะรัฐประหารต้องการจะลดจำนวนปีการศึกษาโดยไม่เสียค่าใช้จ่ายของรัฐลง ที่ซึ่งหากมีผลจะยกเลิกการศึกษาโดยไม่เสียค่าใช้จ่ายทั้ง 15 ปี เขาเคยถูกดำเนินคดีด้วยพระราชบัญญัติว่าด้วยการกระทำความผิดเกี่ยวกับคอมพิวเตอร์ จากการร่วมแสดงในมิวสิกวิดีโอที่มีเนื้อหาต่อต้านการรับร่างรัฐธรรมนูญใหม่ นอกจากนี้เขายังทำกิจกรรมต่อต้านระบบโซตัส (SOTUS) ในปี 2560 เขาและกลุ่มการศึกษาเพื่อความเป็นไทได้จัดกิจกรรมล้อเลียนในวันเด็กแห่งชาติ

 กิจกรรมขณะเรียนมหาวิทยาลัยและการประท้วงปี 2563 
ในเดือนมิถุนายน 2563 พริษฐ์มีส่วนร่วมในกิจกรรมเรียกร้องให้รัฐออกมาแสดงความรับผิดชอบต่อการหนีคดี ของนักกิจกรรมชาวไทย วันเฉลิม สัตย์ศักดิ์สิทธิ์ ในประเทศกัมพูชา ที่ซึ่งเขาถูกคดีมาตรา 12 จากพระราชบัญญัติว่าด้วยการรักษาความสะอาดและเป็นระเบียบเรียบร้อยของประเทศ ในวันที่ 8 มิถุนายน 2563 พริษฐ์และ รุ้ง ปนัสยา ได้จัดการประท้วงเล็ก ๆ ที่สถานีตำรวจปทุมวัน เพื่อต่อต้านการต่ออายุพระราชกำหนดบริหารราชการฉุกเฉินในภาวะการแพร่ระบาดทั่วของโควิด-19 ในวันที่ 24 มิถุนายน 2563 เขาจัดกิจกรรมรำลึก 88 ปีของการเปลี่ยนแปลงการปกครองของสยาม และในเดือนถัดมา พริษฐ์ได้เข้าร่วมการชุมนุมของ “ประชาชนปลดแอก” ในกรุงเทพมหานคร ซึ่งเป็นการประท้วงที่ใหญ่ที่สุดนับตั้งแต่การรัฐประหารเมื่อปี 2557 เป็นจุดเริ่มต้นของการประท้วงทั่วประเทศที่ดำเนินมาจนถึงปัจจุบัน

วันที่ 10 ธันวาคม 2563 ณ อนุสรณ์สถาน 14 ตุลาคม นายพริษฐ์ได้เล่นละครโดยให้เข้าใจได้ว่าเป็นการสมมุติว่าตนเองเป็นพระราชินี“เพนกวิน” จัดเต็ม แต่งชุดไทย-ตีกระบังลม ร้องฉ่อยกับคณะลำตัดราษฎร

 การอดอาหารประท้วง 
พริษฐ์ประกาศเริ่มอดอาหารประท้วงตั้งแต่วันที่ 15 มีนาคม 2564 ภายในเรือนจำพิเศษกรุงเทพมหานคร เนื่องจากศาลไม่ให้สิทธิประกันตัวก่อนมีคำพิพากษาคดีเพราะจำเลยได้รับการประกันหลายครั้งแต่ยังกระทำการที่เข้าข่ายมูลฐานความผิดเดิมซ้ำๆหลายครั้ง“เพนกวิน” ประกาศอดข้าวประท้วง จนกว่าได้รับการประกันตัว สืบค้นเมื่อ 2021-04-30 วันที่ 20 เมษายน 2564 เขาขอถอนทนายความเพื่อประท้วงกระบวนการยุติธรรมเพนกวินแถลงขอถอนทนาย-ปฏิเสธกระบวนการยุติธรรม ในคดี MobFest แต่ศาลยังคงไม่ให้ประกันตัว สืบค้นเมื่อ 2021-04-30 ต่อมาวันที่ 29 เมษายน 2564 เขาอดอาหารเป็นวันที่ 46'เพนกวิน' ให้ข่าวว่ามีอาการน่าเป็นห่วง ร่างกายเริ่มย่อยกระเพาะตัวเองแล้ว!ซึ่งเป็นไปไม่ได้ สืบค้นเมื่อ 2021-04-30 เขาดื่มแต่น้ำดื่มหวาน นม รังนกและน้ำเกลือแร่ และมีการให้สารน้ำทางหลอดเลือดดำ รองอธิบดีกรมราชทัณฑ์แถลงว่าอาการของเขาไม่ได้ทรุดนักตามที่เป็นข่าว มีแต่อ่อนเพลียเล็กน้อยและริมฝีปากแห้ง ในช่วงเย็น ศาลปฏิเสธคำขอประกันตัวเป็นครั้งที่ 9ราษฎร: ศาลไม่ให้ประกันตัว "เพนกวิน" เป็นครั้งที่ 9(ทั้งที่ปฏิเสธกระบวนการยุติธรรมไปแล้ว) ราชทัณฑ์แจงอาการล่าสุดหลังอดอาหาร 46 วัน สืบค้นเมื่อ 2021-04-30 11 พฤษภาคม 2564 ศาลให้ประกันตัวเพนกวิน พร้อมกับ แอมมี่ ไชยอมร ออกจากเรือนจำพิเศษกรุงเทพมหานคร หลังจากศาลอาญามีคำสั่งอนุญาตปล่อยชั่วคราว โดยวงเงินประกัน 200,000 บาท พร้อมกำหนด 3 เงื่อนไข ราษฎร: ศาลให้ประกันตัว เพนกวิน-แอมมี่ เลื่อนไต่สวนคำร้องขอปล่อยชั่วคราวไมค์ สืบค้นเมื่อ 2021-05-15
 การเคลื่อนไหวจากต่างประเทศ 
พริษฐ์เขียนข้อความในเฟซบุ๊กส่วนตัวในวันที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จสวรรคตโดยกล่าวว่าเขาเชื่อว่าคงมีคนออกมาไว้อาลัยตาม"ประกาศ​ของรัฐบาล" "อยู่​บ้าง"และสรรเสริญ​คุณงามความดี​ "พอควร" 
พร้อมโจมตีว่ากลุ่มลูกเสือชาวบ้านเฟซบุ๊กได้รับการสนับสนุนจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง "อย่างเปิดเผย"ในการสังหารประชาชนในเหตุการณ์ 6 ตุลาคม​ พ.ศ.​ 2519

 รางวัลและเกียรติยศ 
 รางวัลเพชรยอดมงกุฎ ถ้วยรางวัลพระราชทาน จากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเหรียญทองคำ สาขาการแข่งขันประวัติศาสตร์ (2558)เปิดประวัติ'บิ๊กกวิ้น'เคยรับรางวัลชนะเลิศเหรียญทองถ้วย'ราชินี'พร้อมทุนการศึกษา1หมื่นบาท สืบค้นเมื่อ 2021-03-03
รางวัลจารุพงษ์ ทองสินธุ์ เพื่อประชาธิปไตย ประจำปี 2564 โดย สภานักศึกษามหาวิทยาลัยธรรมศาสตร์ (2564)“เพนกวิน” คว้ารางวัล “จารุพงษ์ ทองสินธุ์ เพื่อประชาธิปไตย” ประจำปี 2564 ประชาชาติธุรกิจ สืบค้นเมื่อ 8 กันยายน 2564

 อ้างอิง 

แหล่งข้อมูลอื่น


หมวดหมู่:บุคคลจากอำเภอเกาะคา
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:นักเคลื่อนไหวชาวไทย
หมวดหมู่:การประท้วงในประเทศไทย พ.ศ. 2563–2564
หมวดหมู่:นักเคลื่อนไหวเด็ก
หมวดหมู่:บุคคลจากโรงเรียนเตรียมอุดมศึกษา